**«Ժամ»** (անգլ.՝ The Hour), բրիտանական դրամատիկական հեռուստասերիալ, ցուցադրվել է 2011 թվականի հուլիսի 19-ից մինչև 2012 թվականի դեկտեմբերի 13-ը` BBC Two հեռուստաալիքով։ Այնտեղ պատմվում է լրագրողների մասին, ովքեր 1956 թվականին աշխատում են BBC-ում և կազմում են ամենօրյա լուրերի ծրագիրը` «Ժամը», որը հեռարձակվում է ուղիղ եթերով։

2013 թվականի փետրվարի 12-ին երկու եթերաշրջան թողարկելուց հետո` BBC-ին ավարտեց ծրագիրը։

Սյուժե
------

### Առաջին եթերաշրջան

Լուրերի ծրագրի պրոդյուսեր է նշանակվում Բել Ռոուլին (Ռոմոլա Գարայ), հաղորդումների գաղափարը մշակում է պարծենկոտ լրագրող Ֆրեդերիկ Լայոնը (Բեն Ուիշոու), իսկ ծրագիրը վարելու համար հրավիրում են պատկառելի Հեկտոր Մեդենին (Դոմինիկ Ուեսթ)։ Շոուի սյուժեն կապված է 1950-ական թվականներին տեղի ունեցած պատմական իրադարձությունների հետ. Խորհրդային Միությունը ճնշում է Բուդապեշտի ապստամբությունը, Եգիպտոսում սկսվում է Սուեզի ճգնաժամը։

Լարված մթնոլորտ, մութ իրադարձություններ, անձնական ողբերգություններ, «վերևից» ճնշում` ամեն ինչ միահյուսվում է «Ժամի» սյուժեում, հաղորդելով այն մասին, թե 1950-ական թվականներին ինչ դժվար է եղել հաղորդել արդիական քաղաքականության մասին։ Այդ ժամանակ քաղաքական շատ գործիչներ ու BBC-ի ղեկավարները հետևում էին, որպեսզի աշխարհում տեղի ունեցող նորությունները ուղիղ եթերով չհեռարձակվեն, հեռուստալրագրողներին արգելված էր ուղիղ ձևով քննարկել տվյալ պահի պատերազմական իրադարձությունները և քննադատել բրիտանական կառավարությանը, վարչապետին ու խորհրդարանին։ Իրադրությունը բարդանում է նրանով, որ ծրագրով սկսում է հետաքրքրվել ՄԻ6 գաղտնի ծառայությունը, կասկածելով, որ BBC-ում աշխատում է «սովետական լրտես»։

Լրագրող Ֆրեդերիկ Լայոնը կասկածում է, որ ՄԻ6-ի աշխատակիցները կապ ունեն երիտասարդ արիստոկրատուհի Ռուտ Էլմսի մահվան հետ, ով կապված էր վերջերս մահացած Փիթեր Դարելի հետ։ Ֆրեդերիկը փորձում է քննել Դարելի և Ռիտի սպանությունը, բայց բոլորը լռում են այդ մասին։ Ի վերջո, նրան հաջողվում է պարզել, որ Ռիտը Եգիպտոսում կապված է եղել ՄԻ6-ի գործունեության հետ։ Բացի լրտեսական ինտրիգները, սերիալում Բելի և Հեկտորի միջև ռոմանտիկ կապ է ստեղծվում։

### Երկրորդ եթերաշրջան

Եվրոպայում սրվում է սպառազինության մրցավազքը, Մեծ Բրիտանիայում նախատեսվում է միջուկային հրթիռներ տեղակայել ռազմական բազաներում։ Կոռուպցիան քայքայում է Լոնդոնի ոստիկանությունն ու կառավարությունը։

Ամիսներ տևած բացակայությունից հետո «Ժամի» անձնակազմ է վերադառնում Ֆրեդերիկ Լայոնը, ում հրավիրել էր նոր հաղորդավար Ռենդալ Բրաունը (Փիթեր Կապալդի)։ Ֆրեդերիկը ռասսայական բախումների վերաբերյալ հարցեր է բարձրացնում` երկու կողմերին էլ թույլ տալով արտահայտվել և խախտում է BBC- չգրված օրենքը։

«Էլ Պարադիս» ակումբի երգչուհի Կիկի Դիլեյնը (Հաննա Տոյնտոն) Հեկտորին մեղադրում է բռնության մեջ, Բելն ու Ֆրեդերիկը փորձում են պարզել` ում համար էր շահավետ այդ մեղադրանքը։ Հեկտորի պահվածքի պատճառով խորանում է Մեդենների ընտանիքի ճգնաժամը, իսկ Մարնին փորձում է զարգացնել կարիերան` վարելով ITV հեռուստաալիքի խոհարարական շոուն։ ITV-ն փորձում է իր լրատվական հաղորդման մեջ ներգրավել նաև Հեկտորին, իսկ նրանց պրոդյուսերը հոգ է տանում Բելի մասին։

Փորձելով քանդել ստի և շանտաժի կծիկը` «Ժամ» լրատվական ծրագրի աշխատակիցները կապեր են հայտնաբերում ժամանցային հաստատությունների, պոռնոգրաֆիայի տարածման, կոռումպացված ոստիկանների, պաշտպանության նախարարի և մի ինչ-որ կազմակերպության միջև։

Դերերում
--------

* Ռոմոլա Գարայ — *Բել Ռոուլի, պրոդյուսեր*
* Բեն Ուիշոու — *Ֆրեդերիկ Լայոն, լրագրող և համահաղորդավար*
* Դոմինիկ Ուեսթ — *Հեկտոր Մեդեն, հաղորդավար*
* Աննա Չանսելլոր — *Լիկս Ստորմ, լրագրություն և արտասահմանյան լուրերը հաղորդող*
* Փիթեր Կապալդի — *Ռենդալ Բրաուն, լրահոս բաժնի վարիչ*
* Անտոն Լեսսեր — *Կլարենս Ֆինդլի*
* Ունա Չապլին — *Մարնի Մեդեն, Հեկտորի կինը*
* Ջուլիան Ռայն Թադ — *Անգուս Մակքեյն, կառավարության ներկայացուցիչ*
* Թիմ Պիգոտ Սմիթ — *լորդ Էլմս*
* Ջուլիետ Սթիվենսոն — *լեդի Էլմս*
* Վանեսա Կիրբի — *Ռուտ Էլմս*
* Լիզա Գրինվուդ — *Սիսի Կուպեր, Բելի օգնականը*
* Հորման Բյորն — *Թոմաս Քիշ, արաբերենի թարգմանիչ*
* Ջոշուա Մակգուայր — *Այզեկ Ուենգրոու*
* Ջոն Բոուի— *Դուգլաս Օուեն*
* Էնդրյու Սքոթ — *Ադամ լե Ռեյ, դերասան*

Սերիալի դերասանուհի Բել Ռոուլիի (անգլ.՝ Bel Rowley) կերպարն ունի իրական նախատիպ. Գրեյս Ուինդհեմ Գոլդի(անգլ.՝ Grace Wyndham Goldie), ով աշխատել է BBC-ում 1940-ական թվականների կեսերից
:

Մրցանակներ և անվանակարգումներ
-----------------------------

«Ժամ» հեռուստասերիալը առաջադրվել է «Ոսկե գլոբուս» մրցանակի «Լավագույն մինի սերիալ կամ հեռուստաֆիլմ» կատեգորիայում, իսկ գլխավոր դերերը դերակատարող Ռոմոլա Գարայը և Դոմինիկ Ուեստը` «մինի սերիալի լավագույն դերասանուհի» և «մինի սերիալի լավագույն դերասան» կատեգորիաներում»։

Սերիալը երկու անգամ «մինի սերիալի, ֆիլմի կամ դրամատիկական ծրագրի լավագույն սցենար» կատեգորիայում առաջադրվել է «Էմմի» մրցանակի` նվաճելով այն 2013 թվականին, ինչպես նաև անվանակարգում է ստացել «մինի սերիալի, ֆիլմի կամ դրամատիկական ծրագրի լավագույն քասթինգ» կատեգորիայում։

2012 թվականին սերիալը «Երկրորդ պլանի լավագույն կանացի դեր» (Աննա Չանսելլոր), «Լավագույն լուսավորում» և «Լավագույն ձայն» կատեգորիաներում BAFTA TV-ի երեք անվանակարգում է ստացել, և 2013 թվականին հինգ անվանակարգում` «Երկրորդ պլանի լավագույն տղամարդու դեր» (Փիթեր Կապալդի), «Լավագույն սաունթրեք», «Լավագույն ձայն», «Լավագույն մոնտաժ» և «Լավագույն դիզայն» կատեգորիաներում։

Geneva Cinéma Tout Ecran ժնևյան փառատոնի ժամանակ` 2011 թվականի նոյեմբերին, հեռուստասերիալն արժանացավ *հանդիսատեսի համակրանք* մրցանակին (Audience Award): Մրցանակը ստացան սերիալի երեք ռեժիսորները` Հարրի Բրեդբիրը, Կոկի Հիդրոյցը և Ջեյմի Պեյնը։

2012 թվականին Դոմինիկ Ուեստը «Ժամ» և «Appropriate Adult» հեռուստասերիալներում ունեցած դերերի համար ստացել է Broadcasting Press Guild Award մրցանակ, Ռոմոլա Գարայը անվանակարգվել է «Լավագույն դերասանուհի» կատեգորիայում, իսկ Էբի Մորգանը` որպես լավագույն սցենարիստ։ 2013 թվականին այդ մրցանակի անվանակարգումներ են ստացել Փիթեր Կապալդին, Աննա Չանսելլորը և Բեն Ուիշոուն։

Ցուցադրում
----------

### Միջազգային ցուցադրում

Հեռուստասերիալի պրեմիերան կայացել է Մեծ Բրիտանիայում, որից հետո սերիալը ցուցադրվել է. 

* Շվեդիայում` *«SVT1»* հեռուստաալիքով, 2011 թվականի օգոստոսի 10-ից
* ԱՄՆ-ում, սկսած 2011 թվականի օգոստոսի 17-ից` *«BBC America»* ալիքով
* Ավստրալիաում` *«ABC1»* հեռուստաալիքով, 2011 թվականի նոյեմբերի 21-ից
* Կանադայում և Լատինական Ամերիկայում հեռուստասերիալը հեռարձակվել է Նեթֆլիքս համակարգում
* Նորվեգիաում *«VOX»* հեռուստաալիքով, 2011 թվականի դեկտեմբերի 18-ից

Կարծիքներ և քննադատություն
--------------------------

Լրագրողները «Ժամ» հեռուստասերիալը համեմատում են ամերիկյան «Խելագարները» (անգլ.՝ Mad Men) սերիալի հետ։

Տես նաև
-------

* «Բարի գիշեր և հաջողություն»

Ծանոթագրություններ
------------------

1. ↑  «'The Hour axed by BBC2». *Radio Times*. 2013 թ․ փետրվարի 12. Վերցված է 2013 թ․ փետրվարի 12-ին.
2. ↑  «Обзор сериала «Час» на сайте «Вокруг ТВ»». Արխիվացված օրիգինալից 2012 թ․ սեպտեմբերի 2-ին. Վերցված է 2018 թ․ հուլիսի 23-ին.
3. 1 2  «The Hour» (2011) — Awards
4. ↑  «Television Awards Winners in 2012 - TV Awards - Television - The BAFTA site». Արխիվացված օրիգինալից 2013 թ․ մարտի 13-ին. Վերցված է 2013 թ․ մարտի 12-ին.
5. ↑  «Television in 2013». BAFTA. Վերցված է 05-05-2016-ին.
6. ↑  «CINEMA TOUS ECRANS 2011 / The Hour: Séries TV». Արխիվացված է օրիգինալից 2016 թ․ հունիսի 3-ին. Վերցված է 2021 թ․ մարտի 13-ին.
7. ↑  Lalibre.be — Reflet d’or à «The Hour»
8. ↑  «Broadcasting Press Guild Awards: Rev, Olivia Colman, Dominic West Take Top Prizes». The Huffington Post UK. 2012 թ․ մարտի 30. Արխիվացված օրիգինալից 2013 թ․ մարտի 13-ին. Վերցված է 2013 թ․ փետրվարի 3-ին.
9. ↑  Torin Douglas (2012 թ․ մարտի 30). «Broadcasting Press Guild TV and Radio Awards 2012». The Broadcasting Press Guild. Արխիվացված օրիգինալից 2013 թ․ մարտի 13-ին. Վերցված է 2013 թ․ փետրվարի 3-ին.
10. ↑  «Rev stars score four wins at Broadcasting Press Guild Awards». Metro.co.uk. 2012 թ․ մարտի 29. Արխիվացված օրիգինալից 2013 թ․ մարտի 13-ին. Վերցված է 2013 թ․ փետրվարի 3-ին.
11. ↑  John Plunkett (2012 թ․ մարտի 30). «Rev reigns at Broadcasting Press Guild awards». The Guardian. Արխիվացված օրիգինալից 2013 թ․ մարտի 13-ին. Վերցված է 2013 թ․ փետրվարի 3-ին.
12. ↑  Plunkett, John (7 февраля 2013). «Parade's End leads nominations for Broadcasting Press Guild awards». The Guardian. Վերցված է 13-10-2015-ին.
13. ↑  «BBC America Program Details: The Hour». BBC America Media Room. Արխիվացված օրիգինալից 2012 թ․ սեպտեմբերի 2-ին. Վերցված է 2011 թ․ նոյեմբերի 16-ին.
14. ↑  «ABC1 Programming Airdate: The Hour (episode one)». ABC Television Publicity. Արխիվացված օրիգինալից 2012 թ․ սեպտեմբերի 2-ին. Վերցված է 2011 թ․ նոյեմբերի 16-ին.
15. ↑  «Media Alert - Critically-acclaimed [*[[sic]]*] series, The Hour, debuts on Netflix». Canada Newswire. Արխիվացված օրիգինալից 2012 թ․ սեպտեմբերի 2-ին. Վերցված է 2012 թ․ մայիսի 2-ին. `{{cite web}}`: URL–wikilink conflict (օգնություն)
16. ↑  «VOX: The Hour». TVNorge Press. Արխիվացված օրիգինալից 2012 թ․ սեպտեմբերի 2-ին. Վերցված է 2012 թ․ մայիսի 2-ին.
17. ↑  «Час»… будто балансирует между литературной стилистикой Грэма Грина и меланхоличной статичностью «Безумцев»,— пишет украинский портал «MediaBlender» Archived 2012-01-14 at the Wayback Machine.
18. ↑  Sam Wollaston (2011 թ․ հուլիսի 19). «TV review: The Hour». *The Guardian*. Արխիվացված օրիգինալից 2012 թ․ սեպտեմբերի 2-ին. Վերցված է 2012 թ․ հունիսի 14-ին.
19. ↑  Tom Sutcliffe (2011 թ․ հուլիսի 20). «Last Night's TV - The Hour, BBC2; Britain Through a Lens: the Documentary Film Mob, BBC4». *The Independent*. (անգլ.)
20. ↑  BBC запустила аналог сериала «Безумцы»

Արտաքին հղումներ
----------------

* «Час»(անգլ.) на сайте BBC Two
* Телевидение о самом себе Журнал «Коммерсантъ Weekend», № 36 (3632), 23.09.2011
* The Hour. ABC. Australia. ABC Television Publicity, 21.11.2011(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Internet Movie Database · Metacritic · Rotten Tomatoes |

 |